**7*-*րդկրթականհարթակ**

 **5-րդ շաբաթ**

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Գրականություն -** Արա Գեղեցիկ և Շամիրամ, Դ․ Գյուրջինյան, Մայրենի 6, էջ 98-100

* Պատմությունը շարադրի՛ր քո բառերով։
* Նկարագրիր Արային։ Ինչպիսի՞ն էր նա։
* Ինչպե՞ս է հեղինակը բնութագրում Արային։
* Ո՞վ էր Շամիրամը։ Ի՞նչ ես մտածում Շամիրամի մասին։ Նկարագրի՛ր նրան։

**Բառագիտության կրկնողություն**

* **Վերհիշել հետևյալ բառերի բացատրությունները**
	+ Պատսպարվել – թաքնվել, պաշտպանվել
	+ Երթևեկել – գնալ ու գալ
	+ Դիպուկահար – անվրեպ կրակող հրձիգ, նշանառու
	+ Ստահոդ – սուտ, ոչ հավաստի, շինծու
	+ Հուռութ – հմայություն, կախարդանք
* **Վերհիշել հետևյալ բառերի հոմանիշները**
	+ Փափագ – ցանկություն
	+ Աղաչել – շատ խնդրել, պաղատել
	+ Գրոհել - հարձակվել
	+ Ցնորվել - խենթանալ
	+ Պաղպաջուն – փայլուն, պսպղուն, շողշողուն
* **Վերհիշել** հետևյալ բառերի հականիշները
	+ գեղեցիկ-տգեղ
	+ բացահայտ-թաքուն
	+ աղի-անալի, անաղ
	+ կրտսեր-ավագ
	+ վերնատուն-ներքնահարկ

**Մշակույթ - Հայերենի բառապաշարը,** էջ **10**

* Ի՞նչ է նշանակում պաշար։ Ինչի՞ պաշար կարող է լինել։
* Քո շուրջը գտնվող մարդկանցից ո՞ւմ խոսքն է քեզ դուր գալիս և ինչու։
* Բառքամոցի․ ընտրում *ենք խորհրդավորություն*  բառը և նրա տառերով փորձում ենք նոր բառեր կազմել։

**Հայոց լեզու -** Բառ, Մայրենի 6, էջ 6

* Ստուգել տնային հանջնարարությունները
	+ **Վարժություններ,** Մայրենի 6, էջ էջ 6-7, էջ 100

***Նոր դաս։***

* **Մուտք** - Ո՞վ էր ինձ հեքիաթ պատմում, երբ փոքր էի։
* **Գրականություն**– ԹԱԳԱՎՈՐԸ, ԱՂՔԱՏՆ ՈԻ ՕՁԸ
* **Բառագիտություն** – Թեմատիկ բառերի բացատրություն, թեմատիկ հոմանիշներ, հականիշներ, ուղղագրական բառեր
* **Հայոց լեզու -** Հիմնական բառապաշար, Մայրենի 6, էջ 13:
* **Մշակույթ -** Հեքիաթ
* **Թելադրություն**

**Գրականություն -** ԹԱԳԱՎՈՐԸ, ԱՂՔԱՏՆ ՈԻ ՕՁԸ։

Ասում են մի գիշեր Արևելքի թագավորը ***էրազ*** ա տեսնում, որ ***երկնքիցը գելեր*** են թափվում։ ***Զարհուրած*** վեր ա թռչում տեղից, չի իմանում, թե ո՞նց հասկանա էս էրազը։ Հրաման ա տալիս, թե ով էս էրազը ***մեկնի***, բացատրի, նրան հարիր ոսկի կտամ։

Մի աղքատ մարդ էդ որ լսում ա, բերնի ջուրը գնում ա։ Արտումը աշխատանք ա անում, ամա ուշք ու միտքը էն հարիր ոսկին ա։

Մին էլ տեսնում ա հրես իր բնիցը դուրս էկավ մի օձ, ասավ. «Մարդ-ախպեր, որ թագավորի էրազի միտքը քեզ ասեմ, հարիր ոսկին որ առնես, կբերես ինձ հետ կկիսե՞ս։

— Հա,— ասում ա աղքատը,— դու ասա՝ ես կկիսեմ։

— Գնա,— ասում ա օձը,— թագավորին ասա, որ ***նազիր-վեզիրները***, ***փաշա-փուշեքը***, մեծամեծները գել ու գազան դառած աշխարքը կերան, աղքատ ու չքավորներին հալից գցեցին։ Ժողովուրդը մեղք ա, մինչև էդ մեծամեծների ***գյամը չքաշի,*** կարգի չբերի, աշխարքը չի խաղաղվի։

Աղքատը գնում ա թագավորի մոտ, նրա էրազը մեկնում, հարիր ոսկին ստանում, ետ գալի, ամա էնպիսի ճամփով, որ օձին չպատահի, նրա ***փայը*** չտա։

Անց ա կենում մի առ ժամանակ։ Էս թագավորը հիմի էլ էրազում տեսնում ա, որ երկնքից աղվեսներ են թափվում։ Կանչում ա աղքատին, թե բա չես ասիլ էսենց, էսենց էրազ եմ տեսել, որ էս էրազի միտքը չկարենաս հասկանալ գլուխդ կտրիլ կտամ։

Աղքատը մնում ա էրկու կրակի մեջտեղը, թե էրազը չկարենա բացատրի՝ գլուխը կկտրվի, օձի մոտ էլ ***սևերես*** ա մնացել։ Չի իմանում ի՞նչ անի։ Մին էլ տեսնում ա օձը սողաց, մոտեցավ ասեց.

— Գնա, ասա թագավորին, որ էս տարին ստի ու խաբեության տարի ա։ Ուշքդ վրեդ պահի, աչքդ՝ բաց։ Չհավատաս ոչ կնկանդ, ոչ ***որդկերանցդ,*** ոչ բարեկամներիդ ու ազգականներիդ։

Աղքատը գալիս ա թագավորի էրազը բացատրում, հարիր ոսկին ստանում գալիս ա տուն, էլ ետ օձի փայը չի տալիս։

Էս թագավորը վրա իրեք անգամն էլ ա էրազ տեսնում, հիմի էլ երկնքիցը գառներ են թափվում։ Աղքատին կանչում են, որ թագավորի էրազը հասկանա-մեկնի։ Աղքատը ժամանակ ա խնդրում, գնում ա օձի մոտ ասում.

— Ես արել եմ, դու մի անի, իմ էրեսը քու առաջ սև ա, էրկու անգամ քեզ խաբել եմ՝ էլ չեմ խաբի։ Թագավորը էս տեսակ էրազ ա տեսել։ Սրա միտքը ինձ հասկացրու՝ գնամ թագավորին ասեմ, թե գլուխս կտրիլ կտա, էրեխեքս կմնան անտեր անտիրական։
Օձը սովորացնում ա, մարդը գնում ա ու ասում.

— Գելերին որ ջարդես, աղվեսներին բնաջինջ անես, գառան պես կապրեն մարդիկ, էլ դարդ ու ցավ չեն ունենա։

Աղքատը շատ ոսկի ա ստանում, բերում ա դնում օձի առաջին թե՝

— ***Վեկալ,*** ինչքան քեֆդ տա։

Օձը ծիծաղում ա, ասում.

— Մարդ ախպեր, էն անգամ, որ իմ փայ ոսկին չտվիր, աշխարհի տերը գելերն էին, դու էլ նրանց նման իմ փայը կերար։ Աղվեսի աշխարհում, աղվեսի պես ինձ խաբեցիր, հիմի գառան ժամանակը դու էլ ես գառ դառել։ Էդ նրանից ա, որ մարդ արարածի մեջը գելն էլ կա, աղվեսն էլ ու գառն էլ կա։ Ոսկին որ բերել ես ինձ համար, ես ի՞նչ անեմ։ Տար, քու դարդերին դարման արա, ամա աշխատի, որ քու միջի գելն ու աղվեսը սատկեն ու միշտ գառը մնա կենդանի։

**Հարցեր և առաջադրանքներ**

* Պատմությունը շարադրի՛ր քո բառերով։
* Կատարիր աշխատանքային փաթեթի հարցաշարը։
* Օձը վերջում ի՞նչ կարևոր խրատ է տալիս մարդուն․ բացատրի՛ր հեքիաթի իմաստը․
* Պատասխանիր դասնյութի վերջում առաջադրված հարցերին։

**Բառագիտություն**

* Սովորել հետևյալ բառերի բացատրությունները
	+ Էրազ-երազ
	+ Երկնքիցը-երկնքից
	+ Գելեր-գայլեր
	+ Զարհուրած-վախեցած
	+ Նազիր-վեզիր- պաշտոն պալատում
	+ Գյամը քաշել-զսպել, սանձել
	+ Փայ-բաժին
	+ Սևերես-ամոթով
* Սովորել հետևյալ բառերի հոմանիշները
	+ զարհուրած -վախեցած
	+ գյամը քաշել-զսպել
	+ փայ-բաժին
	+ սևերես-ամոթով
	+ հրաշապատում-կախարդական

**Մշակույթ –** Հեքիաթ։

 Հեքիաթների հեղինակը ժողովուրդն է։ Նա է ստեղծել դրանք, ինչպես առասպելնելները, էպոսը, առածները։ Դա եղել է շատ հին ժամանակներում։ Մարդիկ հեքիաթներ են հորինել, որովհետև դրանցում անհնարինն ու անհավատալին հնարավոր են դառնում։ Հեքիաթներում մարդիկ արտահայտում են իրենց երազանքներն ու ազնիվ ցանկությունները։ Հեքիաթները միշտ բարի ավարտ են ունենում։ Հեքիաթների հերոսներ են լինում ինչպես մարդիկ, այնպես էլ բույսերը, կենդանիները, երևակայական դևերը, հրեշներն ու վիշապները։

Ավելի ուշ առանձին հեղինակներ մշակում են ժողովրդական հեքիաթները։ Նրանք նաև ինքնուրույն հեքիաթներ են գրում։ Այդ տեսակի հեքիաթները կոչվում են հեղինակային։

Հեքիաթները բաժանվում են երեք մեծ խմբի՝ հրաշապատում կամ կախարդական, կենդանական և իրապատում։

**Հարցեր և առաջադրանքներ**

1. Ո՞վ է ստեղծում հեքիաթներ։
2. Ի՞նչ է հեղինակային հեքիաթը։
3. Ինչպիսի՞ն են լինում հեքիաթները։

**Հայոց Լեզու –** Հիմնական բառապաշար, Մայրենի 6։ Առաջադրանքներ․ էջ 13-ից՝ 1, 2, 5 կետերը

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* լսել ներկայացված նյութը, դիտել տեսանյութը և վերարտադրել այն
* բացատրել հանձնարարված բառերը
* կարդալ տրված տեքստը, վերարտադրել սեփական խոսքերով և պատասխանել նյութին վերաբերվող հարցերին
* հասկանալ խոսքի մասերի սահմանումն ու իմաստային խմբերի տարբերությունները
* Հասկանալ ի՞նչ է գոյականը և բերել օրինակներ
* մասնակցել խմբային աշխատանքին: